У свой час з’яўленне першай кнігі-альбома “Спадчына Беларусі” выклікала сапраўдны фурор. Пра гэту падзею шмат гаварылі, і не толькі ў культурным асяроддзі. Здзіўленне выклікаў той факт, што маладыя аўтары (абодва — тэлевізіёншчыкі) абышлі ў майстэрстве падачы ілюстраванага матэрыялу і знешняга афармлення прадукту слынных прафесіяналаў-паліграфістаў. Але сапраўдным адкрыццём стала тэматычная канцэпцыя кнігі-альбома, якая мяняла ўяўленне пра нібы сціплую гістарычную і культурную спадчыну Беларусі. Было захапленне ад убачанага на старонках фаліянта. Неўзабаве “Спадчына Беларусі” стала галоўным прэзентацыйным прадметам: альбом дарылі самым высокапастаўленым гасцям, для гэтых жа мэт беларускія дыпламаты за мяжой заўсёды трымалі ў прадстаўніцтвах па некалькі яго асобнікаў.